Në bazë të nenit 10, paragrafi 2, pika 2.2, dhe nenit 11 të Ligjit të Punës Nr. 03/L-212 i shpallur në Gazetën Zyrtare të Republikës së Kosovës, nenit 39, paragrafi 2 të Ligjit të Sportit Nr. 2003/24, dhe akteve normative të Federatës së Basketbollit të Kosovës, Klubi dhe Lojtari/ja si subjekte të marrëdhënies juridike të punës lidhin këtë:

**KONTRATË INDIVIDUALE**

**PËR ZHVILLIMIN E VEPRIMTARISË SPORTIVE**

*E lidhur me datë ­­\_\_.\_\_.20\_\_, ndërmjet palëve në vijim:*

**1.** **Klubi i Basketbollit \_\_\_\_\_\_\_\_\_\_\_\_\_\_** me seli në \_\_\_\_\_\_\_\_\_\_\_\_\_\_, me numër regjistrimi \_\_\_\_\_\_\_\_\_\_\_\_\_\_\_\_\_\_\_\_\_\_\_\_, i përfaqësuar nga Kryetari/Drejtori i Klubit \_\_\_\_\_\_\_\_\_\_\_\_\_, në tekstin në vijim ”**Klubi**”;

**dhe**

**2.** **\_\_\_\_\_\_\_\_\_\_\_**, i lindur më \_\_.\_\_.\_\_\_\_ me nënshtetësi \_\_\_\_\_\_\_\_\_\_\_\_, me nr. personal (pasaportë/ID) \_\_\_\_\_\_\_\_\_, në tekstin në vijim “**Lojtari/ja**”, i përfaqësuar nga agjenti **\_\_\_\_\_\_\_\_\_\_\_\_**, FIBA Nr. i licencës \_\_\_\_\_\_\_\_\_\_\_, në tekstin në vijim “**Agjenti**”.

*(në rast se lojtari/ja nuk përfaqësohet nga agjenti, pjesa e fundit është e panevojshme)*

*Palët kontraktuese pajtohen si në vijim:*

**NENI 1 – OBJEKTI I KONTRATËS**

* 1. Me këtë kontratë palët kontraktuese rregullojnë marrëdhëniet në aspektin e kohëzgjatjes, të drejtat dhe obligimet e Klubit dhe Lojtarit/es, si dhe çështjet e tjera të rëndësishme lidhur me zbatimin e kësaj kontrate.
	2. Palët bien dakord se Lojtari/ja do të jetë i angazhuar si lojtar profesionist pranë Klubit të Basketbollit \_\_\_\_\_\_\_\_\_\_\_\_\_\_\_\_\_, përgjatë edicionit të basketbollit 20\_\_/\_\_.

**NENI 2 – KOHËZGJATJA E KONTRATËS**

**2.1.** Kohëzgjatja e kësaj kontrate është \_\_\_\_ muaj, përkatësisht prej datës ­­\_\_.\_\_.\_\_\_\_ deri më ­­\_\_.\_\_.\_\_\_\_. Pas kësaj date, Lojtari/ja do paguhet në bazë ditore deri në ndeshjen e fundit të zhvilluar në kuadër të çfarëdo gare apo ndeshje në të cilën Klubi merr pjesë, qoftë ajo vendore apo ndërkombëtare.

**2.2.** Klubi ka të drejtë të ndërpres para kohe këtë Kontratë në rast të shkeljes së Rregullave për Anti-Doping.

**2.3.** Lojtari/ja ka të drejtë të ndërpres këtë Kontratë në rast mos-pagese nga Klubi siç parashihet me këtë Kontratë.

**2.4.** Me përfundimin e kohëzgjatjes së kësaj Kontrate, Klubi duhet të siguroj lëshimin e FIBA Letter of Clearance.

**NENI 3 – KONTRATË E GARANTUAR**

**3.1.** Klubi pajtohet që kjo Kontratë nuk mund të ndërpritet, që do të thotë se as Klubi dhe as ndonjë përfitues i tij nuk mund ta ndërpresë këtë Kontratë pavarësisht ndonjë lëndimi të lojtarit/es ose performancës sportive të lojtarit/es.

**3.2.** Palët kanë të drejtë të ndërpresin këtë Kontratë vetëm në rastet e përcaktuara me këtë Kontratë.

*(Kjo vetëm nëse palët pajtohen për kontratë të garantuar.)*

**NENI 4 – NJOHJA E AKTEVE NORMATIVE**

Lojtari/ja duhet të respektojë dhe zbatojë rregullat dhe rregulloret e Klubit, të gjitha aktet normative të Federatës së Basketbollit të Kosovës, përfshirë këtu edhe rregullat në lidhje me abuzimin me substancat (dopingu). Shkelja e rregullave të përmendura mund të rezultojë në shkëputjen e kontratës. Përveç kësaj, Klubi rezervon të drejtën për të aplikuar sanksione të përshtatshme financiare ndaj Lojtarit/es, konform rregulloreve të Klubit.

**NENI 5 – DETYRIMET DHE OBLIGIMET E LOJTARI/JAT**

**5.1.** Me nënshkrimin e kësaj kontrate, Lojtari/ja pajtohet si në vijim:

1. Lojtari/ja deklaron se është i njoftuar me Statutin dhe aktet tjera normative të Klubit, të cilat definojnë marrëdhëniet Klub-Lojtar, si dhe aktet normative të FBK-së, FIBA-s, KOK-ut dhe KON-it. Rregullorja e brendshme e Klubit do t’i paraqitet Lojtarit/es në formë të aneksit të kësaj kontrate, në afat prej \_\_\_\_\_\_ ditësh pas nënshkrimit të kontratës.
2. Lojtari/ja duhet të tregoj besnikëri ndaj Klubit, dhe të marrë pjesë në të gjitha stërvitjet, mbledhjet e ekipit dhe klubit, ndeshjet miqësore, përgatitore, dhe zyrtare në të cilat klubi përfaqësohet zyrtarisht, përveç rasteve kur sëmundja ose lëndimi e pamundësojnë paraqitjen e tij/saj.
3. Lojtari/ja si i punësuar i klubit e ka për obligim të jetë në dispozicion për nevojat zyrtare të klubit, përfshirë promocionet, manifestimet për sponsorë, ndeshjet miqësore dhe organizimet tjera, ku klubi përfaqësohet zyrtarisht, me njoftim dhe pëlqim paraprak. Lojtari/ja pranon të jap imazhin e tij/saj për promovimin e Klubit.
4. Lojtari/ja obligohet, që në lidhje me këtë Kontratë, të pranoj vetëm shërbimet e ofruara nga një agjent i licencuar nga FIBA.
5. Lojtari/ja obligohet të njoftojë Klubin menjëherë për çfarëdo lëndimi apo sëmundje.
6. Lojtari/ja obligohet që gjatë kohës sa kontrata është në fuqi t’i përmbushë të gjitha obligimet në pajtim me programin e Klubit.
7. Lojtari/ja obligohet të veprojë në përputhje me Rregulloren Disiplinore të Klubit dhe ta shfrytëzojë tërë kapacitetin e tij fizik dhe mendor për të arritur rezultate kulmore me Klubin.
8. Lojtari/ja obligohet të mbrojë interesin dhe prestigjin e Klubit, sportit të basketbollit, si gjatë zhvillimit të ndeshjeve ashtu edhe gjatë ushtrimeve dhe kohës së lirë.
9. Lojtari/ja nuk duhet të bëjë paraqitje publike (qoftë në radio, porta/gazetë apo televizione), pa pëlqim me shkrim nga Klubi.

**5.2.** Obligimet e Lojtarit/es ndaj Klubit do të pushojnë pas përfundimit të ndeshjes së fundit zyrtare të klubit në sezonin e basketbollit 20\_\_/20\_\_.

**NENI 6 – DETYRIMET DHE OBLIGIMET E KLUBIT**

**6.1.** Klubi obligohet të aranzhojë kushtet e nevojshme për zhvillimin e aktivitetit basketbollistik, përfshirë këtu sigurimin e termineve për stërvitje dhe ndeshje, transportin adekuat, pajisjet sportive (përpos këpucëve sportive), ushqimin dhe strehimin në ditën e ndeshjes.

**6.2.** Klubi obligohet t'i paguajë kontributet për skemat pensionale të obligueshme dhe skemat e përcaktuara me Ligj *(nëse është i aplikueshëm)*.

**6.3.** Klubi është i obliguar të paguajë sigurimin shëndetësor për lojtari/en. Në rast se Klubi nuk paguan sigurimin shëndetësor, Klubi obligohet që të mbulojë shpenzimet e trajtimit mjekësor në rast të lëndimit të lojtari/es gjatë aktiviteteve të klubit.

**6.4.** Klubi paguan licencimin, pagesat për transfer dhe obligimet tjera në Federatën e Basketbollit të Kosovës, për të mundësuar paraqitjen lojtarit/es në ndeshje zyrtare.

**6.5.** Klubi siguron të drejtën e Lojtarit/es për pushime javore dhe vjetore sipas dakordimit paraprak mes palëve.

**6.6.** Në përputhshmëri me Rregulloren e Brendshme të FIBA-s, Vëllimi 3, nenet 33-49, Klubi obligohet të liroj Lojtarin/en për obligime me ekipin kombëtar përkatës.

**6.7.** Përveç kompensimit të përmendur në nenin 7 të kësaj Kontrate, Klubi pranon t'i ofrojë Lojtarit/es lehtësitë e mëposhtme pa kosto për Lojtarin/en përgjatë kohëzgjatjes së Kontratës:

**(a)** *Akomodimi* – Një apartament/dhomë hoteli, komplet të mobiluar, përfshirë: TV, lavatriçe/tharëse, internet, etj. Të gjitha shpenzimet (ujë, rrymë, ngrohje) do të paguhen nga Klubi me përjashtim të faturave të telefonit. Apartamenti duhet kthyer në gjendje të mirë. Çdo kosto shtesë që rezulton nga degradimi jonormal ose kosto tjetër pastrimi do t'i ngarkohet Lojtarit/es, brenda kufijve të obligimeve të qirasë të paguar nga Klubi.

**(b)** *Fitnes* - Lojtari/ja ka në dispozicion fitnes klubin, dhe shërbimet përkatëse të mjekësisë sportive dhe të terapisë fizikale, të kontraktuar nga klubi ose që siguron shërbimet për lojtarin/en në bazë të marrëveshjes me Klubin.

**(c)** *Kujdesi mjekësor* – Për çfarëdo lëndimi të Lojtarit/es për çfarëdo arsye gjatë kohëzgjatjes së kësaj Kontrate, Klubi obligohet të sigurojë dhe të paguajë të gjitha shpenzimet mjekësore, spitalore, kirurgjikale dhe dentare (vetëm nëse janë bërë gjatë stërvitjes apo ndeshjeve) brenda Kosovës. Nëse lojtari/ja lëndohet në çdo kohë gjatë zbatimit të kësaj Marrëveshjeje dhe nuk është në gjendje të luajë, të gjitha paratë janë ende të detyrueshme dhe të pagueshme plus çdo shpenzim mjekësor të shkaktuar për shkak të lëndimit.

**(d)** *Ushqimi* – Lojtari/ja merr \_ vakte në ditë pa pagesë, kostoja maksimale për ditë: \_\_\_\_\_\_\_\_\_\_\_.

**(e)** *Udhëtimi* – Lojtarit/es i sigurohet bileta e fluturimit me dy drejtime nga vendndodhja e tij aktuale. *(nëse është e aplikueshme)*

**NENI 7 – PAGESA DHE BONUSET**

**7.1.** Radhitja e pagesave për sezonin 20\_\_/20\_\_ do të bëhet sipas planit të përshkruar më poshtë dhe pagesat do të kryhen jo më vonë se \_\_\_\_\_\_ ditë pas datës së caktuar në plan. Pagesa e fundit do të kryhet jo më vonë se \_\_\_\_\_\_ ditë pas përfundimit të ndeshjes së fundit zyrtare të klubit.

**7.2.** Vlera totale neto e pagesës bazë e Lojtarit/es është \_\_\_\_\_\_\_\_(\_\_\_\_\_EUR).

|  |  |
| --- | --- |
| **Data** | **Shuma (Neto)** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

*(fshij apo shto rreshta sipas nevojës)*

**7.3.** Pas datës \_\_.\_\_.20\_\_, lojtari/ja do paguhet në baza ditore në lartësi prej \_\_\_EUR.

**7.4.** Në rast se ndonjëra nga pagesat vonohet më shumë se \_\_\_\_\_\_\_\_\_\_\_\_ ditë nga data e caktuar në plan, Lojtari nuk detyrohet të marr pjesë në stërvitje, ndeshje ose aktivitete tjera të Klubit derisa këto pagesa të pranohen nga Lojtari. Kjo mos-përmbushje e detyrimeve të Lojtarit nuk do të konsiderohet shkelje e kësaj Kontrate dhe pas \_\_ ditësh pa pagesë, Lojtari ka të drejtë t'i dërgojë një njoftim me shkrim Klubit me qëllim shkëputjen e Kontratës. Në rast se Klubi nuk kryen pagesat brenda \_\_ ditëve pas njoftimit, Lojtari ka të drejtë të ndërpresë këtë Kontratë dhe të gjitha detyrimet financiare marrin formën e borxhit të Klubit ndaj Lojtarit/es.

**7.5.** Bonuset caktohen nga kryesia e klubit dhe kanë vlerat si vijon:

|  |  |
| --- | --- |
| **Tipi i Bonusit** | **Shuma (Neto)** |
| *Fitimi i Superkupës së Kosovës* |  |
| *Titulli i Kampionit të Kosovës* |  |
| *Fitimi i Final 8 Kupa e Kosovës* |  |
| ... |  |
| ... |  |
| ... |  |

*(fshij apo shto sipas nevojës)*

Bonuset kanë formë kumulative. Ato paguhen neto dhe i shtohen pagës për muajin përkatës.

Nëse Klubi e sheh të arsyeshme, Lojtari/ja mund të pranoj bonuse për ndeshje të veçanta. Vlera e tyre dhe mënyra e pagesës caktohet me marrëveshje të veçantë me shkrim.

**NENI 8 – KONTROLLAT MJEKËSORE**

Klubi duhet të aranzhojë së paku një (1) kontrollë mjekësore për lojtarin/en te specialisti përkatës i mjekësisë sportive gjatë sezonit. Në rast të konstatimit të gjendjes shëndetësore ose lëndimeve që ndikojnë në efikasitetin e lojtarit/es, situata rregullohet në bazë të rregullores së brendshme të klubit.

**NENI 9 – TË DREJTAT E IMAZHIT DHE AKTIVITETET PROMOCIONALE**

Palët pranojnë se Imazhi i Lojtarit/es lidhur me Sponsorizimin do të rregullohet si në vijim:

1. Lojtari/ja i jep të drejta të plota dhe të parevokueshme Klubit, që vetëm për sponsorizime brenda territorit të Republikës së Kosovës, të përdorë Imazhin e Lojtarit/es në uniformën zyrtare të Klubit, përfshirë këtu fanellat sportive, xhaketat, apo çfarëdo pjesë e veshjes me logon e Klubit.
2. Lojtari/ja kupton se ky nen nuk i jep të drejtën e pagesës për këtë Imazh.
3. Në rastet kur Imazhi i Lojtarit/es është i lidhur me një sponsor jashtë territorit të Republikës së Kosovës, Lojtari/ja mund të përdorë njërën nga veshjet sportive, pas miratimit të Klubit, miratim i cili vjen pasi të jetë deklaruar cili është sponsori dhe nëse nuk ka logo të tjera mbi veshjen e cilësuar.
4. Lojtari/ja kupton se fotografitë e tij/saj mund të përdoren në rrjetet sociale të Klubit.

**NENI 10 – TARIFA E AGJENTIT**

**10.1.** Si kompensim për shërbimin e ofruar në ndërmjetësimin e nënshkrimit të kësaj Kontrate mes Lojtarit/es dhe Klubit, Agjentit i takon provizioni në shumën prej ­­\_\_\_\_\_EUR. Klubi merr përsipër që provizionin e agjentit ta paguajë tërësisht jo më vonë se \_\_.\_\_.20\_\_ *(Klubi dhe Agjenti mund të pajtohen që pagesa të kryhet edhe sipas ndonjë skeme të caktuar)*.

**10.2.** Klubi e kupton që ky provizion përfaqëson shumë të garantuar e cila i takon Agjentit pas nënshkrimit të kësaj Kontrate. Çdo rrethanë që lind në ndërkohë, si: lëndimi i lojtarit/es, sëmundja, performanca e dobët ose përfundimi i parakohshëm i marrëveshjes etj., nuk ndikon në karakterin e provizionit, i cili është përcaktuar në mënyrë të pakthyeshme në favor të Agjentit dhe nuk mund të anulohet, modifikohet, revokohet ose ndryshohet pa pëlqimin me shkrim të Agjentit.

*(në rast se Lojtari/ja nuk përfaqësohet nga agjenti, ky nen nuk është aplikueshëm)*

**NENI 11 – ZGJIDHJA E KONTESTEVE DHE LIGJI I APLIKUESHËM**

**11.1.** Palët do përpiqen që mosmarrëveshjet që rrjedhin nga zbatimi i kësaj Kontrate t’i zgjidhin në mirëbesim.

**11.2.** Në rast se zgjidhja e tillë është e pamundur, çdo mosmarrëveshje që lind ose lidhet me këtë kontratë do të dorëzohet në Tribunalin e Arbitrazhit të Basketbollit (BAT) në Gjenevë, Zvicër dhe do të zgjidhet në përputhje me Rregullat e Arbitrazhit BAT nga një arbitër i vetëm i emëruar nga Presidenti i BAT. Selia e arbitrazhit do të jetë Gjeneva, Zvicra. Arbitrazhi do të drejtohet nga Kapitulli 12 i Aktit Zviceran mbi të Drejtën Ndërkombëtare Private, pavarësisht nga vendbanimi i palëve. Gjuha e arbitrazhit do të jetë anglishtja. Arbitri do të vendosë kontestin sipas parimit *ex aequo et bono*, duke zbatuar parimet e përgjithshme të drejtësisë dhe paanësisë, pa iu referuar në veçanti ndonjë ligji kombëtar apo ndërkombëtar.

**NENI 12 – TËRËSIA E MARRËVESHJES**

**12.1.** Kjo kontratë përfshin tërësinë e rregullave të cilat palët kontraktuese pajtohen tu përmbahen gjatë kohëzgjatjes së Kontratës. Një kopje e rregullave të brendshme të sjelljes së Klubit, ku përfshihen rregullat e sjelljes me zyrtarë të klubit, trajnerët, gjyqtarët, tifozët dhe mediat do t’i paraqitet lojtarit/es dhe pasi të nënshkruhet nga Lojtari/ja do t’i aneksohet kësaj Kontrate.

**12.2.** Asnjë marrëveshje tjetër gojore ose e formës tjetër nuk ka vlerë juridike, nëse pajtueshmëria e dy palëve nuk shprehet në dokument të shkruar.

**12.3.** Nëse një nga nenet e lartpërmendura konsiderohet i pavlefshëm, kjo nuk ka efekt në asnjë dispozitë tjetër të Kontratës.

**12.4.** Çfarëdo ndryshimi në dispozitat e kësaj marrëveshjeje duhet të bëhet me shkrim dhe me nënshkrim të të gjitha Palëve, sipas mënyrës së përcaktuar në këtë marrëveshje.

**NENI 13 – DISPOZITAT E TJERA**

**13.1.** Kjo Kontratë është konfidenciale dhe mund t’u shpërndahet palëve të treta vetëm me pëlqimin paraprak të ndërsjellë të palëve. Sipas kësaj dispozite, si palë të treta konsiderohet çdo person tjetër përveç palëve kontraktuese; FIBA dhe FBK; gjykatat/ tribunalet kompetente në nivel kombëtar apo ndërkombëtar.

**13.2.** Pas përfundimit të kontratës, Klubi obligohet të pajisë Lojtarin/en me fletë-lëshim dhe me referenca përkatëse në rast se kjo kërkohet nga Lojtari/ja/Agjenti/Klubi/Federata përkatëse që kërkon shërbimet e tij/saj.

**13.3.** Në rast se Lojtari/ja gjatë kohëzgjatjes së kontratës merr ofertë më të mirë në aspektin financiar dhe basketbollistik nga ndonjë klub ose organizatë e basketbollit, Klubi duhet të dëmshpërblehet me \_\_\_ në mënyrë që lojtari/ja të marr statusin e lojtarit/es të lirë.

**13.4.** Për çdo çështje të pashprehur në këtë Kontratë, palët do t’i referohen dispozitave përkatëse ligjore të Republikës së Kosovës, si dhe akteve normative të FBK-së, FIBA, WADA (dhe KosADA).

**NENI 14 – KOPJET**

Pas njoftimit me përmbajtjen e Kontratës, e njëjta u nënshkrua nga palët kontraktuese më: \_\_.\_\_.20\_\_, dhe është përpiluar në një (1) kopje origjinale e cila ruhet ne arkivin e Klubit, dhe tre (3) kopje identike, ku një (1) kopje i takon Lojtari/jat, një (1) Agjentit, dhe një (1) kopje mbetet në arkivin e FBK-së.

Kopjet elektronike pranohen vetëm nëse shpërndahen përmes email adresave zyrtare të palëve kontraktuese.

Email adresa e Klubit: \_\_\_\_\_\_\_\_\_\_\_\_\_\_\_\_

Email adresa e Lojtarit/es: \_\_\_\_\_\_\_\_\_\_\_\_\_\_\_\_\_\_\_

Email adresa e Agjentit: \_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **KLUBI** | **LOJTARI/JA** |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *(nënshkrimi, vula)***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***(Emri dhe Mbiemri i Përfaqësuesit të* *autorizuar)***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***(Pozita në Klub)* | *(nënshkrimi)* |
| \*\*\*\*\*\*\* |  |
| **AGJENTI PËRFAQËSUES**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(nënshkrimi, vula)* |  |
|  |  |
|  |  |

***\*Përjashtim:*** Ky shabllon i Kontratës ndërmjet Klubit dhe Lojtarit/es shërben vetëm si shembull që rekomandohet të përdoret nga klubet anëtare të Federatës së Basketbollit të Kosovës (FBK). ***FBK nuk mban asnjë përgjegjësi rreth përmbajtjes dhe efektit të këtij dokumenti.***

Sipas marrëveshjes me Lojtarin/en dhe Agjentin, kushtet e Kontratës mund të pësojnë ndryshime, por çdo herë konform akteve normative të FBK-së, FIBA-s, dhe në përputhje me legjislacionin në fuqi në Republikën e Kosovës.